રામ રાજ્યમાં એક બ્રાહ્મણનો પુત્ર મરી ગયો, તે રામની રાજ્યસભામાં આવી કઠોર વચનો કહેવા માંડ્યો – ‘અગાઊના સૂર્યવંશી રાજાઓના સમયમાં ક્યારેય પિતાની હયાતિમાં પુત્રના મરણ થયા નથી, આપના રામરાજ્યમાં આમ શા માટે થયું?’ રામ પણ આ બ્રાહ્મણનું દુઃખ સાંભળી વ્યાકુળ થયા, તે સમયે આકાશવાણી થઈ – ‘વિંધ્યાચળ પર્વતના વનની ઝાડીઓમાં એક સૂદ્ર તપશ્ચર્યા કરે છે તે આ બ્રાહ્મણપુત્રના મરણનું કારણ છે.’ તરત જ રામે તે શૂદ્રને શોધી કાઢ્યો અને એક જ તીરથી તેનું મસ્તક છેદી નાખ્યું અને આ બાજુ બ્રાહ્મણનો મૃત પુત્ર સજીવન થયો. આ માત્ર સૂદ્રઓએ વેદ ન ભણવા, તપસ્યા ન કરવી, શાસ્ત્રો ન વાંચવા તેવી આર્યાજ્ઞાઓનું પાલન કરાવવા માટે છે.